রবীন্দ্রসদন
রবীন্দ্রসদন (পূর্বনাম রবীন্দ্রস্মরণী) পশ্চিমবঙ্গের কলকাতায় অবস্থিত রবীন্দ্রনাথ ঠাকুরের নামাঙ্কিত একটি ঐতিহ্যবাহী সরকারি প্রেক্ষাগৃহ ও সাংস্কৃতিক কেন্দ্র। এটি দক্ষিণ কলকাতার নন্দন-রবীন্দ্রসদন সাংস্কৃতিক চত্বরে অবস্থিত। সুবৃহৎ মঞ্চ, অবস্থানগত সুবিধা ও অন্যান্য কারণে রবীন্দ্রসদন বাংলা থিয়েটারের একটি অন্যতম প্রধান অনুষ্ঠানস্থল। রবীন্দ্রসদনের মূল ভবনটির পাশে রবীন্দ্রনাথ ঠাকুরের একটি বিশালাকার মূর্তি প্রতিষ্ঠিত। পশ্চিমবঙ্গ বাংলা আকাদেমির প্রধান কার্যালয়ও রবীন্দ্রসদনের পাশে অবস্থিত।